
         P R I M A R U L
   Nr. 79/11017/20.05.2026

R E F E R A T   D E   A P R O B A R E
 privind aprobarea achitării cotizaţiei pentru anul 2026 datorată de către Municipiul Brad, în calitate de membru,  Asociaţiei de Dezvoltare 
Intercomunitară ”AQUA PREST HUNEDOARA”
		
	Prin Hotărârea Consiliului Local nr. 116/2008, Municipiul Brad, prin Consiliul Local al Municipiului Brad, a devenit membru al Asociaţiei de Dezvoltare Intercomunitară  ”AQUA PREST HUNEDOARA”.
	Această asociere între unităţile administrativ - teritoriale ale judeţului Hunedoara are drept scop îmbunătăţirea calităţii serviciilor publice de alimentare cu apă şi de canalizare în localităţile situate pe Valea Streiului, Mureşului şi Crişului, precum şi creşterea capacităţii de atragere de fonduri externe nerambursabile pentru finanţarea investiţiilor necesare în infrastructura aferentă acestor servicii.
Conform prevederilor art. 35 alin. (4) din Legea nr. 273/2006 privind finanţele publice locale, cu modificările şi completările ulterioare ”Asociaţiile de dezvoltare comunitară se finanţează prin contribuţii din bugetele locale ale unităţilor administrativ-teritoriale membre [...]”.
Prin Hotărârea nr. 10/2025 a Adunării Generale a Asociaţiei de Dezvoltare Intercomunitară ”AQUA PREST HUNEDOARA”  s-a aprobat cotizaţia membrilor asociați, pentru anul 2026, în cuantum de 1,80 lei/locuitor/an
Această cotizație se aplică la populaţia după domiciliu în municipiul Brad la data de 1 iulie 2025 furnizată de către Direcţia Judeţeană de Statistică Hunedoara.
          Astfel, pentru anul 2026, cotizația de membru pentru Municipiul Brad este în cuantum de 25.342 lei/an. 
În contextul celor de mai sus, am inițiat prezentul proiect de hotărâre prin care am propus aprobarea cotizaţiei în cuantum de 1,80 lei/locuitor/an, respectiv suma de 25.342 lei/an, pentru anul 2026, datorată de către Municipiul Brad, în calitate de membru, Asociaţiei de Dezvoltare Intercomunitară „AQUA PREST HUNEDOARA” și îl supun spre dezbatere și aprobare plenului Consiliului Local al Municipiului Brad în forma prezentată
Precizez că decontarea acestor cheltuieli se face din bugetul local, de la capitolul bugetar 51.02. ”Autorităţi publice”, cu încadrarea în limita creditelor bugetare aprobate.
Invoc în susţinerea prezentului proiect de hotărâre prevederile art. 3 alin. (2), art. 20 alin. (1) lit. h) și art. 35 alin. (4) și alin. (6) din Legea nr. 273/2006 privind finanțele publice locale, cu modificările şi completările ulterioare, ale art. 10 din Legea nr. 51/2006 a serviciilor comunitare de utilităţi publice, republicată, cu modificările şi completările ulterioare, ale art. 46 alin. (1) lit. a) din O.G. nr. 26/2000 cu privire la asociaţii şi fundaţii, cu modificările şi completările ulterioare, ale Hotărârii Consiliului Local nr. 116/2008, ale art. 129 alin. (1), alin. (2) lit. d), alin. (7) lit. n) și  lit. s) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

